હોરર લખવા કરતા વાંચવાની, અને તે જો સ્ટીફન કિંગની નોવેલ પર આધારિત હોય, તો વાંચ્યા પછી જોવાની મઝા જ કંઈક અલગ છે. 2012માં મેં સ્ટીફન કિંગની આ પ્લેટફોર્મ પર વાત કરેલી. ત્યારથી લઈને અત્યારસુધી તેમના કેટલાય વીડિયો જોયા છે. અને તેમાંથી ખ્યાલ આવ્યો કે કિંગ જેટલું હોરર અને થ્રીલર ફિક્શન ક્રિએટ કરે છે, તેવા પોતાની નીજી જિંદગીમાં નથી. સાંઈરામ દવે એકવાર પોતાના મિત્રો સાથે હસતા હતા, ત્યારે અમારા મિત્ર અશોક ખુમાણે તેમને પૂછેલું, ‘મને તો એમ કે તમે અહીં પણ ડાયરાની જ વાતો કરતા હશો ?’ સાંઈરામે ત્યારે કહેલું, ‘એવુ કરીએ તો ભાઈ ગાંડા થઈ જઈએ, મગજના નટબોલ ઢીલા થઈ જાય.’ અને આવુ જ કંઈક કિંગમાં છે, તે લખે છે તો હોરર અને થ્રીલર જોનરનું, પણ તેમના વક્તવ્યમાં હ્યુમર ઠાંસોઠાંસ ભરેલું છે.